| Víbora*Viperinae* |
| --- |
| Víbora de Seoane |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| Subclase: | Diapsida |
| Orde: | Squamata |
| Suborde: | Serpentes |
| Familia: | Viperidae |
| Subfamilia: | **Viperinae**Oppel, 1811 |

 |
| Xéneros |
| * *Adenorhinos*
* *Atheris*
* *Azemiops*
* *Bitis*
* *Cerastes*
* *Daboia*
* *Echis*
* *Eristicophis*
* *Macrovipera*
* *Montatheris*
* *Proatheris*
* *Pseudocerastes*
* *Vipera*
 |

As **víboras**, **viperinos** ou **áspides** (**Viperinae**) son unha subfamilia de serpes pezoñentas das que existen diversas especies, de cores nas que predominan as pardas e cinsentas, xeralmente cun debuxo dorsal en zigzag, coa cabeza de forma triangular, ollos con meniña vertical e dous dentes ocos cos que inocula veleno. Xunto cos crótalos (subfamilia Crotalinae), forman a familia dos vipéridos (Viperidae).

Son famosas pola súa pezoña, probabelmente o veleno máis potente entre os animais presentes en Europa; son tamén os animais máis perigosos de Galicia. Durante as guerras púnicas lanzábanse aos buques inimigos no curso das batallas navais, e, até o século XVII, o seu uso como pezoña nos banquetes foi un xeito usual de eliminar os rivais políticos.

Características
---------------

Son moi velenosas e caracterízanse por pusuíren un par de caninos longos e ocos na parte dianteira da queixadasuperior. Estes caninos retráense contra o padal cando a boca está fechada e cando esta abre, póñense axiña en posición de atacar a presa, para inxectar un veleno mortal que ataca o sangue e os tecidos.

A cabeza triangular e larga das víboras está cuberta de escamas e os ollos teñen a meniña vertical. A maioría das víboras paren ás súas crías no interior do corpo, é dicir, son ovovivíparas.

Distribución
------------

As víboras viven en todo o mundo pola súa gran facilidade de adaptación ao medio, agás Australia, Madagascar e outras illas, e a maioría delas son naturais de África aínda que algunhas tamén se poden atopar en América do Sur.

Especies
--------

Entre as moitas especies de víboras europeas en Galicia pódense atopar as seguintes:

* Áspide europeo (*Vipera aspis*), a máis velenosa das galegas.
* Víbora de Seoane (*Vipera seoanei*), común en Galicia, tamén na cornixa cantábrica.
* Víbora fociñuda (*Vipera latastei*), menos común en Galicia.

O uso de soro antipezoñoso (antiofídico) en España e Portugal non é recomendábel agás en casos realmente necesarios e sempre so consideración médica e nun hospital.

A víbora na cultura popular galega
----------------------------------

Vítor Vaqueiro conta que os mariñeiros de Tomiño, no Baixo Miño, pretendían asegurar unha boa pesca levando na barca unha víbora. Para evitar o risco de picadura, metíana nunha cana que tapaban cunha rolla, e alimentábana con leite que lle daban por un buratiño practicado nesa rolla.

Notas
-----

1. ↑  Martín Sierra, M.C.; Bernal Pérez, M; Bruna Azara, C. & Martí Jiménez, J.I. 1998. *Suero antiofídico: ¿peor el remedio que la enfermedad?*. Medicina intensiva, 22:148-153.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Víbora Modificar a ligazón no Wikidata*** |

|  |  |
| --- | --- |
|  | Vexa a entrada do Galizionario acerca de  ***víbora*** |

|  |  |
| --- | --- |
|  | Wikispecies posúe unha páxina sobre:  ***Víbora*** |

### Bibliografía

* VAQUEIRO, Vítor: *Mitoloxía de Galiza. Lendas, tradicións, maxias, santos e milagres*, Galaxia, Vigo 2011, 506-507.

### Outros artigos

* Pezoña

|  |  |
| --- | --- |
| Control de autoridades | 
* Wd: Q651012
* BNCF: 38949
* BNF: 12259966d
* EBID: ID
* GEA: 12796
* LCCN: sh85143719
* MAG: 2776589742

 |

|  |  |
| --- | --- |
| Identificadores taxonómicos | 
* EOL: 52233775
* Fossilworks: 64912
* ITIS: 563898
* NCBI: 8690

 |